CELEX: 62006CA0514
Language: mt
Date: 2008-09-18 00:00:00
Title: Kawża C-514/06: Sentenza tal-Qorti tal-Ġustizzja (L-Ewwel Awla) tat- 18 ta' Settembru 2008 — Armacell Enterprise GmbH vs Uffiċċju għall-Armonizzazzjoni fis-Suq Intern (Trade marks u Disinni), nmc SA (Appell — Trade mark Komunitarja — Applikazzjoni għal trade mark verbali Komunitarja ARMAFOAM — Trade mark Komunitarja preċedenti NOMAFOAM — Raġuni relattiva għal rifjut — Xebh bejn is-sinjali — Eżistenza ta' raġuni relattiva għal rifjut f'parti mit-territorju tal-Komunità Ewropea)

22.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 301/7
            
         Sentenza tal-Qorti tal-Ġustizzja (L-Ewwel Awla) tat-18 ta' Settembru 2008 — Armacell Enterprise GmbH vs Uffiċċju għall-Armonizzazzjoni fis-Suq Intern (Trade marks u Disinni), nmc SA
   (Kawża C-514/06) (1)
   
   (Appell - Trade mark Komunitarja - Applikazzjoni għal trade mark verbali Komunitarja ARMAFOAM - Trade mark Komunitarja preċedenti NOMAFOAM - Raġuni relattiva għal rifjut - Xebh bejn is-sinjali - Eżistenza ta' raġuni relattiva għal rifjut f'parti mit-territorju tal-Komunità Ewropea)
   (2008/C 301/12)
   Lingwa tal-kawża: L-Ingliż
   Partijiet
   
      Rikorrenti: Armacell Enterprise GmbH [rappreżentant: O. Spuhler, avukat]
   
      Konvenuta: L-Uffiċċju għall-Armonizzazzjoni fis-Suq Intern (Trade marks u Disinni), [rappreżentant: A. Folliard-Monguiral, aġent], nmc SA [rappreżentanti: P. Péters u T. de Haan, avukati]
   Suġġett
   Appell mis-sentenza tal-Qorti tal-Prim'Istanza (Il-Ħames Awla) tal-10 ta' Ottubru 2006, Armacell Enterprise GmbH vs UASI (T-172/05) li permezz tagħha l-Qorti tal-Prim'Istanza ċaħdet rikors għall-annullament imressaq mill-applikant għat-trade mark verbali “ARMAFOAM” għal prodotti fil-klassi 20 mid-deċiżjoni R 552/2004-1 tal-Ewwel Bord ta' l-Appell tal-Uffiċċju għall-Armonizzazzjoni fis-Suq Intern (UASI), tat-23 ta' Frar 2005, li tannulla d-deċiżjoni tad-Diviżjoni tal-Oppożizzjoni li tiċħad l-oppożizzjoni magħmula mill-proprjetarju tat-trade mark verbali Komunitarja “NOMAFOAM” għal prodotti fil-klassijiet 11, 19, 20, 27 u 28
   Dispożittiv
   
               1)
            
            
               L-appell huwa miċħud.
            
         
               2)
            
            
               Armacell Enterprise GmbH hija kkundannata għall-ispejjeż.
            
         
      (1)  ĠU C 56, 10.3.2007.